Беседа:Списък на чужди женски имена популярни в България

message: копирана от беседата на Stoichkov8
Здравейте, какво е това прочистване сред имената, срещат се в българския език, независимо харесват ли ни или не --Nad 22:10, 27 март 2009 (UTC)
replies: text: Това, че се срещат в България не ги прави Български Имена. Тогава да сложа и имена като Ахмед, Демир, Лютфи, Хасан, Хусейн, Мохамед редом с чисто Българските Майкъл, Роберт, Алберт, Кевин и т.н. За това смятам, че трябва да се махнат и да се оставят само истински Български имена.
Stoichkov8 22:19, 27 март 2009 (UTC)
replies: text: : А вие сигурен ли сте, че това са истински български имена, а не примерно с гръцки произход, специалист ли сте в тази област... Мисля, че идеята на тази статия е друга --Nad 22:24, 27 март 2009 (UTC)
Това са имена общо приети за български имена. Какъв е техният произход е друг въпрос. Има български имена с прабългарски, славянски, латински, гръцки произход, но се смятат за български имена. Ако ще се слагат всички имена които могат да се срещат в България тогава аз лично ще допълня имена като Ахмед, Демир, Луютфи, Хасан, Хусейн, Мохамед, Майкъл, Роберт, Алберт, John, Кевин и т.н.  Stoichkov8 22:34, 27 март 2009 (UTC)

text: Това трябва да е предмет на по-сериозно обсъждане, моля да поставите дискусията на беседата на статията, не съм специалист и се оттеглям, но подозирам, че е възможно редакциите ви да бъдат върнати за секунди поради липса на обсъждане и изтриване на информация. --Nad 22:37, 27 март 2009 (UTC)
Няма проблем ако бъдат върнати. Тогава ще се знае, че всички имена срещани на територията на България трябва да се включат. И ако е така аз ще сложа всички имена които се срещат в България като Азис, Ахмед, Демир, Лютфи, Хасан, Хусейн, Мохамед, Майкъл, Роберт, Алберт, Кевин и много други 
Stoichkov8 22:42, 27 март 2009 (UTC)

text: И още нещо, дори да не бедът върнати сега, постепенно ще се попълнят, няма кой да следи толкова --Nad 22:51, 27 март 2009 (UTC)
Тогава от сега да слагаме всички не български звучащи имена. 
Stoichkov8 22:53, 27 март 2009 (UTC)
thread_title:  Български Имена 

message: Здравейте, мога ли да помоля създателя на статията да дефинира в началото ѝ какво точно се разбира под понятието "чужди". Иначе в момента има твърде много възможности за интерпретация. Благодаря.   — Лъчезар • Б/П   09:39, 20 юли 2010 (UTC)
replies: text: У:СИ ми се вижда единствената опция.--Мико 09:51, 20 юли 2010 (UTC)
thread_title:  Дефиниране на понятието "чужди" 

message: Идеята на тази страница е да бъдат включени имена, които са нетипични, за да бъдат категоризирани като български имена, но въпреки това са популярни на територията на България.
*Например мъжки имена като Майкъл, Робин, Кевин, Ричард, Робърт, Патрик, Райън, Антъни, Антоан, Жан и женски имена като Алла, Дженифър, Джесика  и подобни не са български имена, даже някои имат български еквивалент като Антъни/Антоан (Антон), Майкъл (Михаил) или Жан (Иван), но са популярни в България в момента. 
*Други имена като Ахмед, Хасан, Али, Гарабед, Завен, Киркор и подобни не се срещат сред етническите българи, но въпреки това са популярни сред определени големи малцинствени групи на територията на България.
*Други имена като например Юри/Юрий, Сергей, Руслан, Ярослав, Емил (от френското име Емил) и женски имена като Моника, Глория, Елвира, Карина, Виктория и подобни са навлезли в България през последните 60-70 и повече години и стават популярни, но въпреки това не могат да се окачествят като такива. (По тази група от имена може доста да се дискутира, предполагам, понеже е възможно някой да приеме, че тези имена вече са напълно навлезли в българското общество.)
Надявам се в общи линии да Ви е станало ясно за какво иде реч в тази статийка ;)
Stoichkov8 02:50, 21 юли 2010 (UTC)
replies: text: А какво ползвате като източници? В края на 80-те години у нас беше издаден "Честотно-тълковен речник на личните имена у българите" на проф. Николай Ковачев, но той се отнася за периода 1901-1970 г. Има ли някакви по-нови материали по въпроса?   — Лъчезар • Б/П   08:42, 21 юли 2010 (UTC)
Мисля, че и с просто око първите две групи имена (Група 1. Майкъл, Робин, Кевин, Ричард, Робърт, Патрик, Райън, Антъни, Антоан, Жан и женски имена като Алла, Дженифър, Джесика и подобни)(Група 2. Ахмед, Хасан, Али, Гарабед, Завен, Киркор и подобни) могат да бъдат категоризирани като подходящи за включване в тази статийка, освен ако сега някой не вземе да ме убеди, че всъщност са си чисто български имена :)
Между другото "Честотно-тълковен речник на личните имена у българите" на проф. Николай Ковачев, за периода 1901-1970 г. " ми се струва, че би бил доста добър източник, ако някой има достъп до информация от него може да я използва. 
А в периода 1970-2010 г. вероятно има имена, които влизат в  третата група.  Тази е групата от имена, която предполагам ще създаде доста дебати. По тази причина давам възможност за изява и тълкуване и на другите участници в Българската Уикипедия.
Stoichkov8 00:27, 22 юли 2010 (UTC)

text: Да кажем, че нямам толкова притеснения за произхода на имената (въпреки, че пак може да се спори кои точно имена се дефинират като български), колкото за популярността им. Т.е. въпросът ми е как преценявате, че например имената Кевин или Патрик са популярни в България? Именно затова цитирах въпросния речник, който впрочем наистина притежавам, така че при нужда мога да правя справки.   — Лъчезар • Б/П   00:34, 22 юли 2010 (UTC)
Мисля, че всеки в България е забелязал, че по специално сред младото поколение (под 18 години) има прекалено много подобни имена (пример синът на  Венета Райкова се казва Партик), а не само сред тази група (Ричард Груев, Робин Кафалиев не са в тази бъзрастова група). Това е в общи линии, което се цели с тази статийка. Бих се радвал, ако използвате въпросния речник.
Stoichkov8 00:43, 22 юли 2010 (UTC)

text: Речникът, както стана дума, покрива периода само до 1970 година, за съжаление. Боя се, че "всеки е забелязал" не е особено достоверен източник за една енциклопедия. Знаете, предполагам, колко подлъгващи могат да бъдат подобни статистически неиздържани наблюдения. Дали не бихте могъл да намерите евентуално някакво изследване по въпроса? Ако темата ви е особено интересна, може би дори има смисъл да потърсите контакти с изследователи, работещи в тази област? Може пък тъкмо да стане повод да се състави нов речник.    — Лъчезар • Б/П   00:50, 22 юли 2010 (UTC)

text: Иначе аз мога да проверявам имената в речника, разбира се, но ми се струва, че бройките ще са твърде малки. И всъщност ще трябва да се включат разни имена като Ленин, Сталин и прочие.    — Лъчезар • Б/П   00:52, 22 юли 2010 (UTC)

text: А пък като се замислих пак, струва ми се, че наистина трябва да се дефинира какво е точно "българско" име. Щото дори Петър, в крайна сметка, има гръцки произход. Ако не се реши този въпрос, боя се, че Мико ще е прав (репликата му съвсем не е толкова безпочвена, наистина).   — Лъчезар • Б/П   00:55, 22 юли 2010 (UTC)
replies: text: : Изконни етнически имена не мисля, че има. Всичко опира до това, кога започва писмената история на дадено име - и обикновено най-старият печели титлата.. по презумпция. Отживелици.  --Александър 01:04, 22 юли 2010 (UTC)
thread_title: Списък на чужди женски имена популярни в България

message: Сложил съм шаблон за сливане. --Мико 05:54, 23 юли 2010 (UTC)
thread_title: Сливане